રાફેલ ડીલ અંગે કોંગ્રેસ સતત દેશના પ્રધાનમંત્રી અને સંરક્ષણ મંત્રી પર નિશાન સાધી રહી છે. કોંગ્રેસ અધ્યક્ષ રાહુલ ગાંધી સતત રાફેલ ડીલ અંગે કેન્દ્ર સરકાર પર હુમલો કરી રહ્યા છે. તેમણે એચએએલના કર્મચારીઓ સાથે મુલાકાત કરીને માંગ કરી કે સંરક્ષણ મંત્રી નિર્મલા સીતારમણે એચએએલના કર્મચારીઓની માફી માંગવી જોઈએ કારણકે તેમણે એચએએલના અનુભવ પર સવાલ ઉભા કર્યા છે. પરંતુ રાહુલ ગાંધીના આરોપો પર પલટવાર કરતા સંરક્ષણ મંત્રીએ રાહુલ ગાંધીને અરીસો બતાવ્યો છે.